**EFOP-3.1.6-16-2017-00023**

**A köznevelés esélyteremtő szerepének erősítése a Mezőkövesdi Tankerületi Központ által fenntartott Borsod-Abaúj-Zemplén megyei EGYMI intézményeiben**

**Kedvezményezett neve:** Mezőkövesdi Tankerületi Központ

**Konzorciumi partnerek:** Kazincbarcikai Tankerületi központ (2019. 07. 01. hatállyal)

 Sárospataki Tankerületi Központ (2019.09.01. hatállyal)

**Szerződött támogatás összege**: 336.111.478.- Ft

 Mezőkövesdi Tankerületi Központ – 244.334.036 Ft

 Kazincbarcikai Tankerületi központ – 30.714.558 Ft

 Sárospataki Tankerületi Központ – 61.062.884 Ft

**Támogatás mértéke:** 100 %

**Projekt kezdő dátuma:** 2018.05.01.

**Projekt tervezett befejezési dátuma:** 2022.07.29.

**Projekt tartalmának bemutatása**

A projekt a Mezőkövesdi Tankerületi Központ által fenntartott Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény (Rövidített nevén Borsod-Abaúj-Zemplén megyei EGYMI) 6 db feladat-ellátási helyén, a Kazincbarcikai Tankerületi Központ által fenntartott Csillagfürt Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást végző Iskola, Kollégium és Egységes Módszertani Intézményben és a Sárospataki Tankerületi Központ által fenntartott sátoraljaújhelyi Deák Úti Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és EGYMI-ben és a sárospataki Pécsvárady Botond Általános Iskola, Készségfejlesztő Iskola, Fejlesztő Nevelést-Oktatást Végző Iskola, Kollégium és EGYMI iskolában valósul meg.

**A projekt célja** mindegyik feladat-ellátási helyen a súlyos és halmozottan fogyatékos gyermekeket ellátó intézmények szakmai fejlesztésének támogatása, a családok kompetenciáinak erősítése, a társadalmi elfogadás elősegítése, valamint az utazó gyógypedagógusi, utazó konduktori hálózatok fejlesztése.

Az integrált formában oktatott, nevelt sajátos nevelési igényű gyermekek, tanulók sikeres előrehaladását az utazó gyógypedagógusi, utazó konduktori hálózatok segítik, a hálózatok segítségével a gyermek, tanuló nem csak közvetlen fejlesztése, hanem intenzív szemléletformálása, a környezet érzelmi befogadóvá tétele is teljesül.

A **szakmai fejlesztés** részeként a pedagógusok továbbképzéseken illetve tudásmegosztó fórumokon vesznek részt, ahol speciális, a munkájukat segítő eszközökkel, módszerekkel ismerkednek meg. Az intézmények szakmai megújulásra, naprakész információhoz jutásra kapnak támogatást. A szülők és a gyermekek nevelésében érintettek tájékoztató és érzékenyítő napokon vehetnek részt. A képzések, szakmai tapasztalatcserék, programok során szerzett új ismeretek segítik a fogyatékossággal élő gyermekek színvonalasabb, korszerűbb oktatását.

A **projekt célcsoportja** a nemzeti köznevelésről szóló 2011. évi CXC. törvény (a továbbiakban: Nkt.) 7. §-ban meghatározott egységes gyógypedagógiai, konduktív pedagógiai módszertani intézmény ellátott gyermekei, valamint tanulói, pedagógusai.

A projekt eredményeként megvalósul legalább 27 szakmai támogató program, több egész napos rendezvény, nyíltnapok, szakmai fórumok és szakmai napok. Kifejezetten SNI tanulók és súlyosan fogyatékos gyermekek számára kifejlesztett terápiás-, kommunikációs, készségfejlesztő valamint infokommunikációs eszközöket szerzünk be. A projekt befejezéséig a támogatott programokban összesen 360 tanuló, képzésben, átképzésben pedig 81 fő pedagógus vesz részt.

A Kedvezményezettek a fejlesztéssel a leginkább rászoruló, a súlyos és halmozottan fogyatékos gyermekek ellátásának hatékonyságát növeli, és megteremti a korszerű ellátás feltételrendszerét.